Александър Пушкин
Надмогнах своите желания…

Превод от руски: Борис Младенов-Young, 2011

chitanka.info

Надмогнах своите желания,

разлюбих не една мечта,

останаха ми куп страдания —

плод на сърдечна празнота.

Увехна в бурята метежна

венецът ми, отрупан с цвят,

самотен чезна в скръб безбрежна

и чакам своя край нерад.

Така от късен хлад попарен,

през зимата на клон безлист,

от вихри люшкан в ад кошмарен

трепери сам останал лист.

А. С. Пушкин

Превод от руски — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.